### NN 77/2025 (7.5.2025.), Pravilnik o uvjetima za davanje dozvole radi izvoza i iznošenja kulturnih dobara iz Republike Hrvatske

Ministarstvo kulture i medija

1010

Na temelju članka 54. stavka 8. Zakona o zaštiti i očuvanju kulturnih dobara (»Narodne novine«, br. 145/24.), uz prethodnu suglasnost ministra vanjskih i europskih poslova, ministrica kulture i medija donosi

PRAVILNIK

O UVJETIMA ZA DAVANJE DOZVOLE RADI IZVOZA I IZNOŠENJA KULTURNIH DOBARA IZ REPUBLIKE HRVATSKE

I. OPĆE ODREDBE

Sadržaj propisa

Članak 1.

(1) Ovim Pravilnikom propisuju se uvjeti za privremeni izvoz i iznošenje kulturnih dobara, davanje dozvole za izvoz kulturnih dobara u treće zemlje i dozvole radi iznošenja kulturnih dobara u države članice Europske unije kao i uvjeti za davanje potvrde za izvoz/iznošenje predmeta koji nemaju svojstvo kulturnoga dobra te za vođenje evidencije o zahtjevima, izdanim dozvolama i potvrdama.

(2) Ovim Pravilnikom osigurava se provedba Uredbe Vijeća (EZ) br. 116/2009 od 18. prosinca 2008. o izvozu kulturnih dobara (Kodificirana verzija) (SL L 39, 10. 2. 2009.).

Definicija

Članak 2.

Kulturnim dobrima u smislu ovoga Pravilnika smatraju se kulturna dobra određena Zakonom o zaštiti i očuvanju kulturnih dobara kao i dobra utvrđena Prilogom I. Uredbe Vijeća (EZ) br. 116/2009 od 18. prosinca 2008. o izvozu kulturnih dobara (Kodificirana verzija) (SL L 39, 10. 2. 2009.)

Nadležno tijelo

Članak 3.

Nadležno tijelo u smislu ovoga Pravilnika jest Ministarstvo kulture i medija, područni konzervatorski uredi i područne konzervatorske službe na području kojega se kulturno dobro nalazi, a za područje grada Zagreba Gradski zavod za zaštitu spomenika kulture i prirode.

Privremeni izvoz i iznošenje kulturnog dobra

Članak 4.

(1) Privremeni izvoz kulturnih dobara izvan područja Repub­like Hrvatske u treće zemlje obavlja se uz predočenje dozvole za izvoz kulturnoga dobra (u daljnjem tekstu: dozvola za izvoz), a privremeno iznošenje kulturnih dobara u države članice Europske unije obavlja se uz predočenje dozvole za iznošenje kulturnog dobra (u daljnjem tekstu: dozvola za iznošenje).

(2) Ako se ne radi o kulturnom dobru, nadležno tijelo izdaje potvrdu kojom utvrđuje da se ne radi o kulturnom dobru te da nema zapreke za izvoz/iznošenje predmeta iz Republike Hrvatske. Potvrda se izdaje na obrascu nadležnoga tijela koji obvezno sadržava opis i dvije fotografije dobra koje se izvozi/iznosi što ih je ovjerilo nadležno tijelo iz članka 3. ovoga Pravilnika, napomenu da dobro nema svojstvo kulturnoga dobra te da ne podliježe zabrani izvoza/iznošenja iz Republike Hrvatske, kao i potpis ovlaštene osobe te pečat nadležnoga tijela. Potvrda se izdaje na obrascu sadržanom u Dodatku IV. koji je sastavni dio ovoga Pravilnika.

(3) Protiv rješenja kojim se odbija zahtjev za izdavanje potvrde iz stavka 2. ovoga članka, odnosno ako u propisanom roku nadležno tijelo iz članka 3. ovoga Pravilnika ne riješi zahtjev za izdavanje potvrde, može se podnijeti žalba nadležnoj ustrojstvenoj jedinici za drugostupanjski postupak Ministarstva kulture i medija.

(4) Nadležno tijelo iz članka 3. ovoga Pravilnika dužno je preslik dozvole kojom se odobrava privremeni izvoz/iznošenje kulturnoga dobra kao i potvrdu kojom se utvrđuje da dobro koje se izvozi/iznosi nema svojstvo kulturnoga dobra dostaviti nadležnoj upravi Ministarstva kulture i medija te nadležnim tijelima Ministarstva unutarnjih poslova i Ministarstva financija – Carinske uprave.

(5) Izvornik potvrde kojom se utvrđuje da dobro koje se izvozi/iznosi nema svojstvo kulturnoga dobra mora se predočiti carinskoj službi na mjestu gdje roba napušta carinsko područje Europske unije.

(6) Nadležno tijelo iz članka 3. ovoga Pravilnika vodi evidenciju zaprimljenih zahtjeva, dozvola i potvrda te evidenciju o povratu u zemlju u utvrđenom roku. Uprava za zaštitu kulturne baštine Ministarstva kulture i medija vodi središnju evidenciju za područje Republike Hrvatske.

Članak 5.

(1) Obrasci za sve vrste dozvola i potvrdu kojom se utvrđuje da se ne radi o kulturnom dobru tiskani su na hrvatskom i engleskom jeziku.

(2) Ministarstvo kulture i medija osigurat će:

– tiskanje obrazaca s oznakom naziva izdavača »Narodne novine« te adresom i identifikacijskom oznakom

– poduzimanje mjera potrebnih za sprječavanje krivotvorenja obrazaca.

II. IZDAVANJE DOZVOLA ZA IZVOZ/IZNOŠENJE KULTURNIH DOBARA

Zahtjev za odobrenje izvoza

Članak 6.

Zahtjev za izdavanje dozvole za izvoz podnosi se nadležnom tijelu iz članka 3. ovoga Pravilnika popunjavanjem obrasca sukladno Provedbenoj uredbi Komisije (EU) br. 1081/2012 od 9. studenoga 2012. za potrebe Uredbe Vijeća (EZ) br. 116/2009 o izvozu kulturnih dobara (SL L 324, 22. 11. 2012.).

Dozvole za izvoz

Članak 7.

(1) Nadležno tijelo iz članka 3. ovoga Pravilnika izdat će na zahtjev zainteresirane osobe dozvolu za izvoz kulturnoga dobra u treće zemlje u skladu s Uredbom Vijeća (EZ) br. 116/2009 od 18. prosinca 2008. o izvozu kulturnih dobara (Kodificirana verzija) (SL L 39, 10. 2. 2009.) i Provedbenom uredbom Komisije (EU) br. 1081/2012 od 9. studenoga 2012. za potrebe Uredbe Vijeća (EZ) br. 116/2009 o izvozu kulturnih dobara (SL L 324, 22. 11. 2012.).

(2) Dozvola za izvoz iz stavka 1. ovoga članka može se izdati ako su ispunjeni uvjeti za izvoz kulturnoga dobra propisani Zakonom o zaštiti i očuvanju kulturnih dobara.

(3) Dozvole za izvoz izdaju se na obrascima koji su propisani Provedbenom uredbom Komisije (EU) br. 1081/2012 od 9. studenoga 2012. za potrebe Uredbe Vijeća (EZ) br. 116/2009 o izvozu kulturnih dobara (SL L 324, 22. 11. 2012.) iz stavka 1. ovoga članka.

(4) Dozvolu za izvoz izvoznik je dužan prilikom privremenog izvoza kulturnoga dobra priložiti carinskoj deklaraciji.

(5) Protiv rješenja kojim se odbija zahtjev za izdavanje dozvole za izvoz, odnosno ako u propisanom roku nadležno tijelo ne riješi zahtjev za izdavanje dozvole za izvoz, može se podnijeti žalba nadležnoj ustrojstvenoj jedinici za drugostupanjski postupak Ministarstva kulture i medija.

Dozvole za iznošenje

Članak 8.

(1) Zahtjev za izdavanje dozvole za iznošenje podnosi se nadležnom tijelu iz članka 3. ovoga Pravilnika popunjavanjem obrasca sukladno ovom Pravilniku.

(2) Dozvola za iznošenje može se izdati ako su ispunjeni uvjeti za iznošenje kulturnoga dobra propisani Zakonom o zaštiti i očuvanju kulturnih dobara.

(3) Protiv rješenja kojim se odbija zahtjev za izdavanje dozvole za iznošenje, odnosno ako u propisanom roku nadležno tijelo ne riješi zahtjev za izdavanje dozvole za iznošenje, može se podnijeti žalba nadležnoj ustrojstvenoj jedinici za drugostupanjski postupak Ministarstva kulture i medija.

Članak 9.

(1) Vrste dozvola za iznošenje kulturnoga dobra iz Republike Hrvatske u države članice Europske unije jesu:

1. standardna dozvola za iznošenje

2. posebna otvorena dozvola za iznošenje

3. opća otvorena dozvola za iznošenje.

(2) Standardna dozvola za iznošenje vrijedi najviše godinu dana. Posebna otvorena dozvola i opća otvorena dozvola za iznošenje vrijede najviše godinu dana, s mogućnošću produljenja do pet godina.

(3) U slučaju iznošenja nadležno tijelo može odrediti rok u kojem kulturno dobro mora biti vraćeno u Republiku Hrvatsku.

(4) Dozvole za iznošenje iz stavka 1. ovoga članka izdaju se za kulturna dobra navedena u članku 2. ovoga Pravilnika.

Članak 10.

(1) Standardna dozvola za iznošenje izdaje se na obrascu sadržanom u Dodatku I. koji je sastavni dio ovoga Pravilnika.

(2) Posebna otvorena dozvola za iznošenje izdaje se na obrascu sadržanom u Dodatku II. koji je sastavni dio ovoga Pravilnika.

(3) Opća otvorena dozvola za iznošenje izdaje se na obrascu sadržanom u Dodatku III. koji je sastavni dio ovoga Pravilnika.

Odbijanje izdavanja dozvole za izvoz/ iznošenje

Članak 11.

Ako se odbije izdavanje dozvole za izvoz, odnosno dozvole za iznošenje, obavijest o tome dostavlja se svim nadležnim tijelima iz članka 3. ovoga Pravilnika, kao i nadležnim tijelima Ministarstva unutarnjih poslova te Ministarstva financija – Carinske uprave.

Članak 12.

Ako nadležno tijelo iz članka 3. ovoga Pravilnika odbije izdati standardnu dozvolu za iznošenje, prvi list obrasca zadržava nadležno tijelo, dok se druga dva lista vraćaju podnositelju zahtjeva.

Članak 13.

(1) Standardna dozvola za iznošenje izdaje se na obrascu koji se tiska na bijelom papiru bez celuloze, pripremljenom za pisanje, a koji teži najmanje 55 g/m². Obrazac je veličine 210x297 mm. Obrazac je otisnut ili je u elektroničkom obliku te se popunjava hrvatskim latiničnim pismom. Nadležno tijelo države članice Europske unije u kojoj se dozvola za iznošenje podnosi može zatražiti njezino prevođenje na jedan od službenih jezika te države članice. U tom slučaju troškove prijevoda snosi tražitelj dozvole.

(2) Posebna otvorena dozvola za iznošenje i opća otvorena dozvola za iznošenje izdaju se na obrascu koji će biti otisnut ili u elektroničkom obliku. Obrazac je veličine 210x297 mm. Dopušteno je odstupanje od minus 5 mm do najviše plus 8 mm u dužini. Papir mora biti bijele boje bez celuloze pripremljen za pisanje težine najmanje 55 g/m². Obrazac mora imati tiskani uzorak tipa guilloche – valovite crte koje se simetrično sijeku u pozadini koja je svijetloplave boje radi otkrivanja bilo kakvog krivotvorenja mehaničkim ili kemijskim putem. Drugi list dozvole koji nema uzorak tipa guilloche pozadine namijenjen je isključivo za iznositeljevu uporabu ili pismohranu.

(3) Obavijest o sredstvu identifikacije što ga je za ovu svrhu usvojilo nadležno tijelo iz članka 3. ovoga Pravilnika bit će proslijeđena Europskoj komisiji. Obrazac se ponajprije ispunjava strojno ili elektroničkim putem. Obrazac se može ispuniti rukom, tintom i čitljivim velikim tiskanim slovima. U svakom slučaju obrazac ne smije sadržavati brisanja, ispravljanja ili druge izmjene.

Članak 14.

U postupku izdavanja dozvole za izvoz, odnosno dozvole za iznošenje, nadležno tijelo iz članka 3. ovoga Pravilnika može zatražiti mišljenje o vrijednosti kulturnoga dobra od muzeja, arhiva te Nacionalne i sveučilišne knjižnice u Zagrebu.

Članak 15.

Dozvola za izvoz, odnosno dozvola za iznošenje, može se ukinuti u skladu s člankom 54. stavkom 5. Zakona o zaštiti i očuvanju kulturnih dobara.

Članak 16.

Na obrascima iz dodataka I., II. i III. u rubrici nadležno tijelo iz članka 3. ovoga Pravilnika tiskat će se naziv tijela kako slijedi:

Ministarstvo kulture i medija

Uprava za zaštitu kulturne baštine

Područna konzervatorska služba Dubrovnik

Ministry of Culture and Media

Directorate for the Protection of Cultural Heritage

Regional Conservation Service Dubrovnik

Restićeva 7

20000 Dubrovnik

Ministarstvo kulture i medija

Uprava za zaštitu kulturne baštine

Područna konzervatorska služba Karlovac

Ministry of Culture and Media

Directorate for the Protection of Cultural Heritage

Regional Conservation Sevice Karlovac

A. Vraniczanyja 6

47000 Karlovac

Ministarstvo kulture i medija

Uprava za zaštitu kulturne baštine

Područni konzervatorski ured Osijek

Ministry of Culture and Media

Directorate for the Protection of Cultural Heritage

Regional Conservation Office Osijek

Kuhačeva 27

31000 Osijek

Ministarstvo kulture i medija

Uprava za zaštitu kulturne baštine

Područna konzervatorska služba Pula

Ministry of Culture and Media

Directorate for the Protection of Cultural Heritage

Regional Conservation Service Pula

Ul. Grada Graza 2

52000 Pula

Ministarstvo kulture i medija

Uprava za zaštitu kulturne baštine

Područna konzervatorska služba Varaždin

Ministry of Culture and Media

Directorate for the Protection of Cultural Heritage

Regional Conservation Service Varaždin

Gundulićeva 2

42000 Varaždin

Ministarstvo kulture i medija

Uprava za zaštitu kulturne baštine

Područni konzervatorski ured Split

Ministry of Culture and Media

Directorate for the Protection of Cultural Heritage

Regional Conservation Office Split

Porinova b.b.

21000 Split

Ministarstvo kulture i medija

Uprava za zaštitu kulturne baštine

Područna konzervatorska služba Šibenik

Ministry of Culture and Media

Directorate for the Protection of Cultural Heritage

Regional Conservation Service Šibenik

J. Čulinovića 1/3

22000 Šibenik

Ministarstvo kulture i medija

Uprava za zaštitu kulturne baštine

Područni konzervatorski ured Rijeka

Ministry of Culture and Media

Directorate for the Protection of Cultural Heritage

Regional Conservation Office Rijeka

Užarska 26

51000 Rijeka

Ministarstvo kulture i medija

Uprava za zaštitu kulturne baštine

Područna konzervatorska služba Zadar

Ministry of Culture and Media

Directorate for the Protection of Cultural Heritage

Regional Conservation Service Zadar

I. Smiljanića 3

23000 Zadar

Ministarstvo kulture i medija

Uprava za zaštitu kulturne baštine

Područni konzervatorski ured Zagreb

Ministry of Culture and Media

Directorate for the Protection of Cultural Heritage

Regional Conservation Office Zagreb

Mesnička 49

10000 Zagreb

Ministarstvo kulture i medija

Uprava za zaštitu kulturne baštine

Područna konzervatorska služba Požega

Ministry of Culture and Media

Directorate for the Protection of Cultural Heritage

Regional Conservation Service Požega

M. Peića 3

34000 Požega

Ministarstvo kulture i medija

Uprava za zaštitu kulturne baštine

Područna konzervatorska služba Bjelovar

Ministry of Culture and Media

Directorate for the Protection of Cultural Heritage

Regional Conservation Service Bjelovar

Trg E. Kvaternika 6

43000 Bjelovar

Ministarstvo kulture i medija

Uprava za zaštitu kulturne baštine

Područna konzervatorska služba Gospić

Ministry of Culture and Media

Directorate for the Protection of Cultural Heritage

Regional Conservation Service Gospić

Budačka 12

53000 Gospić

Ministarstvo kulture i medija

Uprava za zaštitu kulturne baštine

Područna konzervatorska služba Trogir

Ministry of Culture and Media

Directorate for the Protection of Cultural Heritage

Regional Conservation Service Trogir

Gradska 41

21220 Trogir

Ministarstvo kulture i medija

Uprava za zaštitu kulturne baštine

Područna konzervatorska služba Krapina

Ministry of Culture and Media

Directorate for the Protection of Cultural Heritage

Regional Conservation Service Krapina

Magistratska 12

49000 Krapina

Ministarstvo kulture i medija

Uprava za zaštitu kulturne baštine

Područna konzervatorska služba Sisak

Ministry of Culture and Media

Directorate for the Protection of Cultural Heritage

Regional Conservation Service Sisak

S. S. Kranjčevića 16

44000 Sisak

Ministarstvo kulture i medija

Uprava za zaštitu kulturne baštine

Područna konzervatorska služba Imotski

Ministry of Culture and Media

Directorate for the Protection of Cultural Heritage

Regional Conservation Service Imotski

A. Starčevića 7

21260 Imotski

Ministarstvo kulture i medija

Uprava za zaštitu kulturne baštine

Područna konzervatorska služba Slavonski Brod

Ministry of Culture and Media

Directorate for the Protection of Cultural Heritage

Regional Conservation Service Slavonski Brod

A. Starčevića 43

35000 Slavonski Brod

Ministarstvo kulture i medija

Uprava za zaštitu kulturne baštine

Područna konzervatorska služba Vukovar

Ministry of Culture and Media

Directorate for the Protection of Cultural Heritage

Regional Conservation Service Vukovar

Županijska 5

32000 Vukovar

Grad Zagreb

Gradski zavod za zaštitu spomenika kulture i prirode

City of Zagreb

City Institute for the Protection of Cultural Monuments and Nature

Kuševićeva 2

10000 Zagreb.

Članak 17.

Stupanjem na snagu ovoga Pravilnika prestaje važiti Pravilnik o uvjetima za davanje odobrenja radi izvoza i iznošenja kulturnih dobara iz Republike Hrvatske (»Narodne novine«, broj 75/13).

Članak 18.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 612-08/25-01/1052
 Urbroj: 532-02-03-01/1-25-1
 Zagreb, 28. travnja 2025.

Ministrica
 dr. sc. Nina Obuljen Koržinek, v. r.

Dodatak I.

STANDARDNA DOZVOLA

![](/files/_web/sluzbeni-dio/2025/133309/images/13617.jpg)

![](/files/_web/sluzbeni-dio/2025/133309/images/13609.jpg)

![](/files/_web/sluzbeni-dio/2025/133309/images/13602.jpg)

![](/files/_web/sluzbeni-dio/2025/133309/images/13595.jpg)

![](/files/_web/sluzbeni-dio/2025/133309/images/13587.jpg)

![](/files/_web/sluzbeni-dio/2025/133309/images/13579.jpg)

![](/files/_web/sluzbeni-dio/2025/133309/images/13570.jpg)

![](/files/_web/sluzbeni-dio/2025/133309/images/13562.jpg)

![](/files/_web/sluzbeni-dio/2025/133309/images/13553.jpg)

Dodatak II.

POSEBNA OTVORENA DOZVOLA

![](/files/_web/sluzbeni-dio/2025/133309/images/13546.jpg)

![](/files/_web/sluzbeni-dio/2025/133309/images/13537.jpg)

Dodatak III.

OPĆE OTVORENA DOZVOLA

![](/files/_web/sluzbeni-dio/2025/133309/images/13526.jpg)

![](/files/_web/sluzbeni-dio/2025/133309/images/13518.jpg)

Dodatak IV.

POTVRDA

![](/files/_web/sluzbeni-dio/2025/133309/images/13511.jpg)

![](/files/_web/sluzbeni-dio/2025/133309/images/13503.jpg)

![](/files/_web/sluzbeni-dio/2025/133309/images/13494.jpg)